- Hindi News
- National
- अनाज सब्जियां ही नहीं चारे की खेती भी ऑर्गेनिक कर मुखत्यारसिंह ने पाया इनाम
अनाज सब्जियां ही नहीं चारे की खेती भी ऑर्गेनिक कर मुखत्यारसिंह ने पाया इनाम
फसलोंमें पेस्टीसाइड के अंधाधुंध इस्तेमाल के लिए मशहूर श्रीकरणपुर इलाके के चक 17 प्रथम निवासी 60 वर्षीय प्रगतिशील किसान मुख्तयारसिंह संधू ऑर्गेनिक खेती करके अन्य किसानों के लिए प्रेरणा स्रोत बन रहे हैं। इस वित्त वर्ष में उन्होंने खेती के उच्च मानदंड अपनाकर जिले में प्रथम पुरस्कार प्राप्त किया है। राज्य सरकार की अोर से उन्हें 25 हजार रुपए का पुरस्कार एवं प्रशस्ति पत्र दिया गया है। मुख्तयारसिंह के पास 100 बीघा का खेत है। इसमें से कुछ बीघा में प्रायोगिक तौर पर जेविक खेती शुरू की है। यही नहीं उनके पास देसी और साहीवाल नस्ल की अच्छी गायें हैं, जिनसे मिले अच्छे परिणामों को देखते हुए आत्मा परियोजना के तहत गठित टीम ने उन्हें सर्वश्रेष्ठ घोषित किया। उन्होंने अपने खेत में केवल अनाज और दालों का जैविक उत्पादन किया है बल्कि कुछ सब्जियों एवं हरे चारे की भी जैविक उपज ले रहे हैं। इस बार वे मात्र पौना बीघा में जैविक प्याज, दो बीघा हरे चारे की फसल, 9 बीघा में किन्नू का बाग, दो बीघा गेहूं और 9 बीघा में चने की फसल पूरी तरह जैविक तैयार कर रहे हैं। मुख्तयारसिंह ने खेत में जल प्रबंधन के लिए एक बीघा में डिग्गी बनाकर सौर ऊर्जा के जरिए ड्रिप से सिंचाई शुरू की है। इससे जल बचत होने पर वे पूरे खेत में अच्छी फसल लेकर मुनाफा कमा रहे हैं।
tgl_Latn sot_Latn hin_Deva hin_Deva hin_Deva